
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27Pc/34/2024 8724205136 24. 06. 2025 JUDr. Monika Heldáková ECLI:SK:OSPP:2025:8724205136.3
Uznesenie Okresný súd Poprad v právnej veci manželky: A. B., nar. XX.XX.XXXX, trvale bytom C. XX, XXX XX D. a manžela: A. B., nar. XX.XX.XXXX, trvale bytom D. XXXX/XX, XXX XX E., na návrh manželky o rozvod manželstva, takto rozhodol: O pravuje písomné vyhotovenie rozsudku Okresného súdu Poprad, č. k. 27P/34/2024- 22 z 05. 05. 2025 tak, že záhlavie správne znie: „Okresný súd Poprad v právnej veci manželky: A. B., nar. XX.XX.XXXX, trvale bytom C. XX, XXX XX D. a manžela: A. B., nar. XX.XX.XXXX, bytom D. XXXX/XX, XXX XX E., na návrh manželky o rozvod manželstva takto“ odôvodnenie: 1. Rozsudkom označeným vo výroku tohto uznesenia súd rozviedol manželstvo manželky a manžela (výrok I.) a zároveň rozhodol, že žiaden z účastníkov nemá nárok na náhradu trov konania (výrok II.). 2. Súd zistil, že pri písomnom vyhotovovaní rozsudku došlo k inej zrejmej nesprávnosti, keď v záhlaví rozsudku bola uvedená adresa manžela- D. D. X, XXX XX D.. Vychádzajúc z lustrácie v Registri obyvateľov manžel má toho času trvalý pobyt na adrese D. XXXX/XX, XXX XX E.. 3. Podľa § 2 ods. 1 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 224 zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. S poukazom na citované zákonné ustanovenia súd rozhodol o oprave inej zrejmej nesprávnosti v písomnom vyhotovení vyššie označeného rozsudku tak, ako je uvedené vo výrokovej časti tohto uznesenia. Poučenie: Proti tomuto uzneseniu odvolanie nie je prípustné. (§ 355 ods.2 CSP)

